קרלה דנייר

קרלה סוזן דנייר (באנגלית: Carla Suzanne Denyer; נולדה ב-24 בספטמבר 1985) היא פוליטיקאית בריטית העומדת מאז 2021 בראש מפלגת הירוקים של אנגליה ווילס לצד אדריאן רמזי, ומכהנת כחברת הפרלמנט של מחוז בריסטול סנטרל מאז 2024.

== ביוגרפיה ==
את פעילותה החברתית החלה דנייר במהלך לימודי התיכון שלה, כשנאבקה למען סחר הוגן ונגד המלחמה בעיראק.<ref name="BBC News, June 2024"></ref> בין השנים 2005–2009 למדה הנדסת מכונות בסנט צ'אד'ס קולג' בדורהאם,<ref></ref> שם שימשה כאחראית איכות הסביבה.<ref name=":5"></ref> לאחר סיום לימודיה עבדה בתעשיית האנרגיה המתחדשת עבור חברת הייעוץ GL Garrad מבריסטול,<ref name=":2"></ref><ref name=":0"></ref> עד שהחליטה להיכנס לחיים הפוליטיים.<ref name=":4"></ref>

ב-2011 הצטרפה דנייר למפלגת הירוקים,<ref></ref> והחלה לפעול למען הפחתת השימוש בדלק מאובנים. בנובמבר 2015, בעת ששימשה כחברת מועצת בריסטול, הגישה הצעה להפחתת השימוש בדלקים מאובנים באוניברסיטת בריסטול.<ref name=":1"></ref> הניסיונות הראשונים להעביר את ההצעה כשלו, אך דנייר המשיכה לפעול לקידום ההצעה עד לאישורה במרץ 2017.<ref></ref>
== קריירה פוליטית ==
דנייר נבחרה לראשונה למועצת העיר בריסטול ב-2015 מטעם מפלגת הירוקים במחוז הבחירה קליפטון איסט. <ref>'Green votes quadrupled in general election', European Union News (11 May 2015).</ref> ב-2016 שונה שמו של מחוז הבחירה ל"קליפטון דאון" והיא נבחרה גם בו מחדש,<ref></ref> ושמרה על מושבה גם בבחירות המקומיות ב-2021.<ref></ref><ref>Ashna Hurynag, '[https://news.sky.com/story/a-green-wave-overtook-bristol-in-the-election-and-it-appears-climate-change-wasnt-the-only-reason-12306692 A Green wave overtook Bristol in the election, and it appears climate change wasn't the only reason]', Sky News (17 May 2021).</ref> ביוני 2021 מונתה דנייר לדוברת מפלגת הירוקים לענייני דיור וקהילות.<ref></ref>

בנובמבר 2023 הודיעה דנייר כי לא תתמודד מחדש למועצת העיר בריסטול ותתמקד בריצה מטעם מחוז הבחירה בריסטול סנטרל לפרלמנט.<ref></ref>

במאי 2019 התמודדה דנייר מטעם מפלגת הירוקים בבחירות לפרלמנט האירופי, אך לא נבחרה.<ref>William Rimell, 'EU Elections: What are you voting for? Here's our guide to May 23', Salisbury Journal (19 May 2019).</ref>

בבחירות הכלליות בבריטניה ב-2019 הייתה דנייר מועמדת מטעם מפלגת הירוקים במחוז בריסטול מערב, והגיעה למקום השני אחרי מועמדת הלייבור טנגהאם דבונייר.<ref>"[https://www.bbc.co.uk/news/politics/constituencies/E14000602 Bristol West Parliamentary constituency]", BBC News (accessed 14 December 2019).</ref> ביוני 2022 הודיעה דנייר על כוונתה להתמודד שוב בבחירות הכלליות ב-2024, אולם לאחר השינויים בגבולות מחוזות הבחירה שנערכו ב-2023 החלה את מסע הבחירות שלה כמועמדת במחוז הבחירה החדש בריסטול סנטרל. בבחירות הכלליות ב-2024 זכתה דנייר ב-56.6% מהקולות במחוז ונבחרה לראשונה כחברת פרלמנט, במקומה של דבונייר.<ref></ref>קרלה דנייר באוקטובר 2022
ב-16 באוגוסט 2021 הכריזה דנייר על מועמדותה להנהגת מפלגת הירוקים במצע משותף עם סגן המנהיג לשעבר, אדריאן רמזי.<ref></ref><ref></ref> השניים נבחרו ב-1 באוקטובר 2021,<ref>Peter Walker, '[https://www.theguardian.com/politics/2021/oct/01/green-party-in-england-and-wales-unveils-new-leaders-carla-denyer-adrian-ramsay Green party in England and Wales unveils new leadership duo]', The Guardian (1 October 2021).</ref> ודנייר הפכה למנהיגת המפלגה הביסקסואלית הראשונה מחוץ לארון באנגליה.<ref></ref>

== חיים אישיים ==
בדצמבר 2015 הצהירה דנייר שהיא "קוויקרית לא-מאמינה".<ref></ref>

היא מגדירה את עצמה כביסקסואלית או כפאנסקסואלית, ומנהלת אורח חיים טבעוני.<ref name="BBC News, June 2024" />

== הערות שוליים ==

==קישורים חיצוניים==

קטגוריה:מהנדסות בריטיות
קטגוריה:להט"בים בריטים
קטגוריה:להט"ביות בריטיות
קטגוריה:קווייקרים
קטגוריה:ביסקסואליות בריטיות
קטגוריה:פאנסקסואליות בריטיות
קטגוריה:חברי הפרלמנט של הממלכה המאוחדת (מאז 2024)
קטגוריה:בריטיות שנולדו ב-1985
קטגוריה:בריטים שנולדו ב-1985